Na koncert známej skupiny potrebujete 5 vstupeniek, pričom 2 vstupenky už máte. Vstupenky sa predávajú v stredu a v piatok. V stredu stojí jedna vstupenka 11 € a v piatok 10 €. Pri jednom nákupe môžete nakúpiť najviac dve vstupenky. V úlohe, ktorú máte spracovať pomocou **dynamického programovania**, je potrebné určiť veľkosti nákupov tak, aby zadaný cieľ bol dosiahnutý **čo najlacnejšie**.

Vašou úlohou je definovať **množinu stavov**, určiť **koncový** a **počiatočný** **stav**, **prechodovú rovnicu**, **Bellmanovu rovnicu** a vypočítať výpočtom **odzadu Bellmanovu funkciu** a potom backtrackingom (spätným výpočtom) zistiť veľkosti nákupov.

*Variant úlohy*: Riešte zadanú úlohu výpočtom odpredu.